**Dane William DeHaan** (\* 6. február, 1986, Allentown, Pensylvánia, USA) je americký herec, ktorý bol v roku 2014 nominovaný na cenu BAFTA, v kategórií „Vychádzajúca hviezda".

Životopis a kariéra
-------------------

Dane DeHaan sa narodil 6. februára 1986, jeho otcom je Jeff DeHaan, počítačový programátor a jeho mamou je nábytková manažérka, Cynthia Boscia. Má jednu sestru. Dane vyštudoval Emmaus High School a University of North Carolina School of the Arts v Pensylvánii.

V roku 2008 debutoval na Broadwayi v hre *American Buffalo*. V televízií sa po prvý raz objavil v seriály *Zákon a poriadok: Špeciálna jednotka* (1999), tiež sa objavil aj v štvrtej sérií seriálu *Pravá krv* (2008).

Do roku 2011, hral skôr v menších rolách, no v roku 2012 sa objavil vo filme *Zem bez zákona*, po boku hercov ako Shia LaBeouf či Mia Wasikowská, v rovnakom roku, sa tiež objavil aj ako Andrew v sci-fi filme *Kronika*, tiež sa objavil po boku Juno Templovej, v horore s homosexuálnou tématikou, *Jack and Diane*.

V roku 2013 pomohol herečke Reese Witherspoonovej, vyšetrovať vraždy detí pri satanských rituálov v dráme *Diablov uzol*, ktorý je založený na skutočných udalostiach.

So skupinou Metallica pracoval na filmovom spracovaní snímku *Metallica: Through the Never*, film poukazuje na pieseň s názvom „Through the Never", kde si zahral Dane hlavnú postavu. Spolupracoval aj so skupinou Imagine Dragons, keď sa objavil v ich videoklipe „I Bet My Life".

V roku 2014 bol nominovaný na cenu BAFTA ako vychádzajúca hviezda. V druhej časti filmu Spider-Man, sa objavil ako Harry, známy kamarát Petra, ktorý sa predstavil ako Spiderman.

V roku 2017 sa po boku oscarovej herečky Alicii Vikanderovej objavil vo filme *Tulipánová horúčka*, kde sa predstavil ako umelec, ktorý sa zamiloval do vydatej ženy. V mysterióznom filme *Liek na život* sa objavil ako ambiciózny manažér Lockhart, ktorý sa kvôli nehode dostane do liečebne vo Švajčiarsku, v ktorej nie je niečo v poriadku. Svoj hlas prepožičal v animovanej rozprávke *Balerína*.

Momentálne žije v Los Angeles a oženil sa s herečkou Annou Woodovou. V roku 2017, sa im narodila dcéra Bowie Rose a v roku 2020 sa im narodil syn Bert Apollo.

Filmografia
-----------

* 1999 – Zákon a poriadok: Špeciálna jednotka (TV seriál)
* 2003 – A.K.A.: It's a Wiley World!
* 2008 – In Treatment (TV seriál)
* 2008 – True Blood: Pravá krv (TV seriál)
* 2010 – Amigo
* 2010 – Objatie škrtiča (TV film)
* 2010 – Tieň ohrozenia (TV film)
* 2012 – Jack and Diane
* 2012 – Kronika
* 2012 – Lincoln
* 2012 – The Place Beyond the Pines
* 2012 – Zem bez zákona
* 2013 – Diablov uzol
* 2013 – Metallica: Through the Never
* 2013 – Zbav sa svojich miláčikov
* 2014 – Amazing Spider-Man 2
* 2014 – Life After Beth
* 2015 – Knight of Cups
* 2015 – Life
* 2016 – Balerína
* 2016 – Two Lovers and a Bear
* 2017 – Liek na život
* 2017 – Tulipánová horúčka
* 2017 – Valerian and the City of a Thousand Planets

Iné projekty
------------

Commons
* Spolupracuj na Commons Commons ponúka multimediálne súbory na tému **Dane DeHaan**

Externé odkazy
--------------

* Dane DeHaan v Česko-Slovenskej filmovej databáze
* Dane DeHaan v Internet Movie Database (po anglicky)

Zdroj
-----

*Tento článok je čiastočný alebo úplný preklad článku Dane DeHaan na anglickej Wikipédii.*

Autoritné údaje: * BnF: 166148143
* GND: 1025232321
* ISNI: 0000 0003 7110 4889
* LCCN: no2012070286
* NK ČR: xx0158651
* VIAF: 250577710
* WorldCat: lccn-no2012070286